open-index/open-wikipedia-markdown huggingface dataset:
Sulfonácia

[náhľad|150x150bod|Sulfonácia je proces zavedenia sulfónovej skupiny (na obrázku modrou farbou) do [Aromatická zlúčenina|aromatických zlúčenín.]]

**Sulfonácia** je vnášanie sulfónovej skupiny, –SO3H, do molekuly aromatickej zlúčeniny. Ide o elektrofilnú substitučnú reakciu, pri ktorej dochádza k náhrade atómu vodíka za sulfónovú skupinu. Vznikajúce arylsulfónové kyseliny sa používajú ako farbivá, liečivá a detergenty.

## Priebeh a mechanizmus
Reakcia zvyčajne prebieha pôsobením olea (roztoku koncentrovanej kyseliny sírovej a oxidu sírového) na aromatický uhľovodík, často pri vyššej teplote. Reakcia prebieha i pôsobením koncentrovanej kyseliny sírovej, ale prebieha pomalšie.

Príkladom reakcie je sulfonácia benzénu, čím vzniká kyselina benzénsulfónová:

: 
Počas tejto reakcie vystupuje ako elektrofil oxid sírový alebo jeho protónovaná forma (HSO3+). Namiesto olea možno použiť i kyselinu chlórsírovú.

Táto reakcia je osobitá tým, že je vratná. Vďaka tomu je možné tento proces zvrátiť zmenou reakčných podmienok. Sulfonácia prebieha vo veľmi kyslých roztokov, naopak je možné sulfónovú skupinu odštiepiť v zahriatych zriedených kyslých roztokoch. Použitím napríklad zriedenej kyseliny sírovej sa rovnováha reakcie posunie doľava (k reaktantom). Rovnako možno rovnováhu reakcie posunúť smerom k produktom použitím dehydratačných činidiel, napríklad chloridom tionylu.

Sulfónovú skupinu možno vniesť do molekuly i ako chrániacu skupinu alebo ako skupinu, ktorá riadi vnášanie ďalších skupín. Takisto ju možno použiť na "zablokovanie" polohy na aromatickom jadre a následne túto polohu uvoľniť.

Podobnou reakciou, ktorá takisto vedie k zavedeniu sulfónovej skupiny do aromatického jadra je sulfochlorácia.

## Špecializované metódy
Okrem priamej sulfonácie opísanej vyššie boli vyvinuté rôzne ďalšie metódy vnášanie sulfónovej skupiny.

### Piriova reakcia
Počas **Piriovej reakcie**, pomenovanej podľa Raffaelea Piriu (1851), reaguje nitrobenzén s kovovým hydrogensiričitanom, čím vzniká aminosulfónová kyselina. Počas reakcie dochádza k redukcii nitroskupiny a sulfonácii zároveň:

### Tyrerova sulfonácia
Počas Tyrerovho sulfonačného procesu (1917) boli pary benzénu vedené nádobou s 90% kyselinou sírovou, ktorej teplota bola medzi 100 a 180&nbsp;°C. Z nádoby sa priebežne odstraňovali benzén a voda pomocou kondenzátoru, pričom benzén sa dopravoval naspäť do nádoby. Týmto spôsobom bolo možné získať výťažok až 80 %.

## Použitie

Arylsulfónové kyseliny vystupujú ako intermediáty pri syntéze farbív a mnohých farmaceutík. Sulfonácia anilínov vedie k syntéze sulfónamidov.

Sulfonáciou polystyrénu vzniká polystyrénsulfonát sodný, ktorý sa používa ako ionexová živica na zmäkčenie vody.

## Referencie

## Pozri aj
* Elektrofilná halogenácia
* Nitrácia

## Zdroj

Kategória:Chemické reakcie
LHS 292

**LHS 292** je červený trpaslík v súhvezdí Sextant, vzdialený 14,8 ly od Slnka, nie je však viditeľný voľným okom. Je to vzplanujúca hviezda, ktorá často dramaticky mení svoju jasnosť.

Kategória:Súhvezdie Sextant
Kategória:Červené trpaslíky
Kategória:Vzplanujúce hviezdy
Kategória:Miestna bublina
Exotermická reakcia

[náhľad|[Aluminotermia je typická exotermická reakcia]]
**Exotermická reakcia** je chemická reakcia, pri ktorej sa uvoľňuje energia, zvyčajne vo forme tepla. Produkty reakcie preto majú menšiu chemickú energiu ako reaktanty (látky do reakcie vstupujúce).

Opakom je reakcia endotermická, kde sa musí teplo dodať, aby reakcia mohla prebehnúť.

## Príklady
Typická exotermická reakcia je horenie látok. Pri tomto deji sa uvoľňuje teplo a svetlo. Ďalší proces (príbuzný horeniu) je explózia.

Konkrétnym príkladom je zlučovanie plynného vodíka s kyslíkom za vzniku vodnej pary:
:2H2 + O2 → 2H2O
Reagujúce látky odovzdávajú teplo okoliu, reakčné teplo teda má zápornú hodnotu: Qr = -484 kJ.mol-1

## Pozri aj

* Endotermická reakcia
* Chemická energia
* Termit (chémia)

## Zdroj

Kategória:Chemické reakcie
Gliese 674

**Gliese 674** (Gl 674) je hviezda spektrálneho typu M3V, vzdialená 15 svetelných rokov. Ide o červeného trpaslíka. Nachádza sa v súhvezdí Oltár.

Kategória:Červené trpaslíky
Kategória:Súhvezdie Oltár
Kategória:Miestna bublina
Kategória:Pohybová hviezdokopa Kastor
Mier

thumb

**Mier** je stav bez vojny či bojov, stav absencie konfliktov. Ako mier sa označuje aj dohoda/zmluva o takomto stave. 

Existencia mieru spravidla zabezpečuje optimálne podmienky na rozvoj infraštruktúry, industrializácie, vzdelávania a životnej úrovne obyvateľstva. História dokumentuje fakt, že mier ako absencia konfliktu je produkt intenzívnych negociácií reprezentantov zainteresovaných subjektov a stabilita mieru je podmienená permanentnou kooperáciou.

Realizáciu mieru v praxi kontroluje OSN, EU a ďalšie medzinárodné subjekty.

## Monumenty
Nasledovné monumenty sú venované mieru:

## Meranie a rebríček mierumilovnosti
I keď je mier často vnímaný ako niečo nemerateľné, rôzne organizácie robia pokusy ho kvantifikovať a merať. Globálny mierový index produkovaný *Inštitútom pre ekonómiu a mier* sa snaží vyhodnotiť mierumilovnosť v krajinách na základe 23 indikátorov. Najnovšie vydanie indexu *Indexu* hodnotí 158 krajín podľa internej a externej úrovne mieru. Podľa Globálneho mierového indexu z roku 2012 je najmierumilovnejšia krajina Island.

## Pozrite aj
* Nobelova cena za mier
* Pacifizmus

## Referencie

## Iné projekty


Kategória:OSN
Kategória:Spoločnosť
Milan Bartovič

**Milan Bartovič** (* 9. apríl 1981, Trenčín) je bývalý slovenský hokejový útočník a v súčasnosti hlavný tréner extraligového Vlci Žilina.

## Klubový hokej
S hokejom začínal v Dukle Trenčín. Draftovalo ho Buffalo Sabres v roku 1999. V nasledujúcich sezónach pôsobil na farme tohto mužstva Rochester Americans v AHL. Svoj prvý zápas v NHL odohral 2. apríla 2003 za Buffalo Sabres proti Atlante Thrashers. Pred ročníkom 2005/06 bol vymenený do Chicago Blackhawks, ani v tomto klube sa však nepresadil.

Pred sezónou 2006/07 sa rozhodol vrátiť do Európy. Sezónu začal v švédskej Elitserien v klube Malmö Redhawks, v jej priebehu prestúpil do ZSC Zürich Lions. Od roku 2007 pôsobil v klube českej extraligy Bílí Tygři Liberec, kde sa stal oporou v ofenzíve. 

Sezónu 2010/11 začal v mužstve KHL Atlant Mytišči, za ktoré odohral 23 zápasov, následne sa vrátil do Liberca. Pred sezónou 2012/13 podpísal dvojročnú zmluvu so Slovanom Bratislava.

### Míľniky
* 2. apríla 2003 – prvý zápas v NHL: Buffalo Sabres- Atlanta Thrashers
* 5. apríla 2003 – prvý gól v NHL: Buffalo Sabres - Boston Bruins

### Klubová štatistika

## Reprezentácia

Zúčastnil sa na MS 2006, 2009, 2010 a 2012, odkiaľ si priniesol svoju jedinú medailu z MS (striebro). V slovenskej reprezentácii odohral **69** zápasov, strelil **17** gólov. 

### Štatistika na významných podujatiach

*(štatistické údaje v článku sú z 11. novembra 2013)*

## Externé odkazy
* 

Kategória:Slovenskí hokejisti
Kategória:Slovenskí hokejoví útočníci
Kategória:Hráči Dukly Trenčín
Kategória:Hráči HC Slovan Bratislava
Kategória:Hráči Buffalo Sabres
Kategória:Hráči Chicago Blackhawks
Kategória:Hráči Rochester Americans
Kategória:Hráči Norfolk Admirals
Kategória:Hráči Malmö Redhawks
Kategória:Hráči ZSC Zürich Lions
Kategória:Hráči Bílí Tygři Liberec
Kategória:Hráči Atlant Mytišči
Kategória:Slovenskí hokejisti draftovaní NHL
Kategória:Hokejisti draftovaní klubom Buffalo Sabres
Kategória:Účastníci MS v hokeji 2006
Kategória:Účastníci MS v hokeji 2009
Kategória:Účastníci MS v hokeji 2010
Kategória:Účastníci MS v hokeji 2012
Kategória:Účastníci MS v hokeji 2015
Kategória:Osobnosti z Trenčína
Kategória:Hokejisti na Zimných olympijských hrách 2014
Galaktické halo

**Galaktické halo** je oblasť obklopujúca špirálové galaxie vrátane Mliečnej cesty. Predpokladá sa, že je tvorené najmä hviezdami, plynom a tmavou hmotou. V eliptických galaxiách neexistuje ostrý prechod medzi telom galaxie a halom.

Kategória:Galaxie
Peter Sejna

**Peter Sejna** (* 5. október 1979, Liptovský Mikuláš) je bývalý slovenský hokejista. Hrával na pozícii útočníka na ľavom krídle.

## Klubový hokej
S hokejom začínal v rodnom meste v klube MHk 32. V ňom aj debutoval v seniorskej najvyššej domácej súťaži v ročníku 1997/1998. 

V lete 1998 odcestoval do zámoria, kde od sezóny 1998/1999 hral v nižších súťažiach USHL a NCAA. Od sezóny 2002/2003 bol hráčom St. Louis Blues. Nebol členom základnej zostavy a väčšinu zápasov odohral na farme Worcester Ice Cats a Peoria Rivermen v AHL. 

V roku 2007 sa vrátil späť do Európy a dohodol sa so švajčiarskym klubom ZSC Lions hrajúcim v najvyššej domácej súťaži National League A. S tímom vyhral Hokejovú ligu majstrov. Po vypršaní zmluvy hral dve sezóny za klub HC Davos. Ďalšie dve sezóny vo švajčiarskej najvyššej lige hral za Rapperswil-Jona Lakers. V ročníku 2012/13 bol v Rapperswile druhým najproduktívnejším hráčom. Na konci svojej kariéry hral v nižšej švajčiarskej súťaži *National League B* (NLB) za HC La Chaux-de-Fonds. Kariéru ukončil v roku 2015.

### Klubová štatistika

## Reprezentácia
Reprezentoval Slovensko na majstrovstvách sveta v roku 2003 a získal bronzovú medailu.

### Štatistika na MS

## Iné projekty

## Externé odkazy
* 
* 
* Peter Sejna na eliteprospects.com

Kategória:Slovenskí hokejisti
Kategória:Slovenskí hokejoví útočníci
Kategória:Osobnosti z Liptovského Mikuláša
Kategória:Hráči MHk 32 Liptovský Mikuláš
Kategória:Hráči ZSC Zürich Lions
Kategória:Hráči Worcester IceCats
Kategória:Hráči Peoria Rivermen (AHL)
Kategória:Účastníci MS v hokeji 2003
Kategória:Držitelia Medaily prezidenta Slovenskej republiky
Bióm

**Bióm** je veľká oblasť planéty, ktorej makroklimatické podmienky určujú typ spoločenstiev žijúcich v ňom. Bióm je teda geograficky rozsiahly ekosystém, ktorý je charakteristický určitým prevládajúcim typom vegetácie, napr. tropické dažďové lesy, tundra, préria, savana, ihličnaté a listnaté lesy mierneho podnebného pásma a pod. 

Jednotlivé biómy majú osobitné formy hlavnej rastlinnej formácie, podľa ktorých rozlišujeme:
* formácie bez súvislej vegetačnej pokrývky (napr. púšte, polárne oblasti),
* formácie trávnaté a bylinné (napr. tropické savany, stepi, lúky, mokrade, tundra),
* formácie lesné (napr. tajga, zmiešané a listnaté lesy).

Kategória:Ekológia
Biotop

**Biotop** (z&nbsp;gr. *bios* – život, *topos* – miesto) je súbor všetkých činiteľov (živých aj neživých), ktoré vzájomným spolupôsobením vytvárajú životné prostredie daného jedinca, druhu, populácie alebo spoločenstva.

Biotop je také miestne prostredie, ktoré spĺňa nároky charakteristické pre konkrétne živé organizmy. Topograficky vymedzený biotop označujeme ako stanovište alebo lokalitu. Stanovište môže byť obmedzené len na určitú časť jedného biotopu, alebo naopak, môže zahŕňať viac rôznych, zvyčajne susediacich biotopov (napr. niektoré vtáky a cicavce migrujú medzi lesom a stepou).

## Pozri aj
* Zoznam biotopov Slovenska

Kategória:Ekológia
Ekologická nika

**Ekologická nika** je súbor všetkých činiteľov prostredia, ktoré vyžadujú živé organizmy k svojej existencii. Opísuje pozície daného druhu alebo populácie v ekosystéme.

Sú to napríklad habitat, dostatok priestoru, vhodná teplota, svetlo, vlhkosť a hodnota pH, dostatočné množstvo potravy, nie príliš silná konkurencia alebo primerané množstvo nepriateľov. V tomto ponímaní ekologická nika obsahuje takmer neobmedzené množstvo parametrov a preto býva označovaná ako mnohorozmerná (nadpriestorová) nika. Pre praktické účely je počet sledovaných parametrov zvyčajne oveľa nižší. Často to býva len stanovisko organizmu (**priestorová nika**) alebo jeho potrava (**trofická nika**).

Niektoré veľmi úzko príbuzné druhy môžu existovať vedľa seba len vtedy, ak zaujímajú rôzne ekologické niky. Tento jav sa nazýva ekologická izolácia.

## Pozri aj
* Nika

## Referencie

Kategória:Ekológia
Spoločenstvo (ekológia)

**Spoločenstvo** alebo **cenóza** je skupina druhov, ktoré sa vyskytujú spoločne v určitom priestore a čase, a medzi ktorými existujú aspoň čiastočne vzájomné vzťahy.  Časť o potrebe prítomnosti vzájomných vzťahov niektoré zdroje v definícii neuvádzajú , potom možno spoločenstvo inými slovami definovať jednoducho ako súbor rôznych populácií . V širšom zmysle sa za spoločenstvo považuje aj skupina jedincov len jedného druhu, t.j. monocenóza (porovnaj nižšie). 

Spoločenstvo môže byť (najčastejšie) biocenóza resp. jej podmnožina (napr. fytocenóza), ale termín cenóza sa môže vzťahovať napríklad aj na väčšie skupiny druhov (napr. druhy nejakej krajiny) alebo na veľmi malé skupiny (napr. druhy nejakého mikrohabitatu).

Spoločenstvo a abiotické prostredie tvoria spolu ekosystém .

Spoločenstvo je súbor populácií organizmov žijúcich v určitom čase a priestore, prepojených rôznymi medzidruhovými vzťahmi. Spoločenstvá tvoria baktérie, huby, rastliny a živočíchy.

## Delenia
Delenie 1 (podľa veľkých taxónov organizmov):
* **zoocenóza** - cenóza živočíchov
* **fytocenóza** - cenóza rastlín
* prípadne aj: **mykocenóza** - cenóza húb
* **mikróbna cenóza** (**mikrocenóza**) - cenóza mikroorganizmov (vrátane **bakteriocenózy** - cenózy baktérií)

Delenie 2 (podľa menších taxónov organizmov) :
* krustaceocenóza (spoločenstvo kôrovcov)
* malakocenóza (spoločenstvo mäkkýšov)
* entomocenóza (spoločenstvo hmyzu)
* arachnocenóza (spoločenstvo pavúkov)
* ichthyocenóza (spoločenstvo rýb)
* batrachocenóza (spoločenstvo  obojživelníkov)
* herpetocenóza (spoločenstvo plazov)
* ornitocenóza (spoločenstvo vtákov) 
* mamaliocenóza (spoločenstvo cicavcov) 
* spoločenstvo lišajníkov
* spoločenstvo machov
* spoločenstvo cievnatých rastlín
* bylinné spoločenstvo
* spoločenstvo drevín
* veľa ďalších

Delenie 3 (podľa priestorového rozšírenia):
*cenóza lesa (možno ďalej rozdeliť napr. na cenózu listovej opadanky, bylinnej etáže, stromov a pod.)
*rheocenóza - t.j. v tečúcich vodách
* veľa ďalších

Delenie 4 (podľa prírodnosti) :
* prírodné spoločenstvo (prirodzené spoločenstvo)  - spoločenstvo neovplyvnené človekom, napr. prales, púšť 
* umelé spoločenstvo (obyčajne monokultúra) - spoločenstvo vytvorné a riadené človekom, napr. lán obilia, chovný rybník
* prípadne aj: poloprirodzené spoločenstvo - spoločenstvo využívané či ovplyvňované človekom, napr. extenzivna lúka

Delenie 5:
* suchozemské spoločenstvo (napr. spoločenstvo lesa) 
* vodné spoločenstvo (napr. spoločenstvo jazera, mora)

Delenie 6 (podľa počtu zúčastnených druhov; týka sa najmä fytocenóz)  :
* polycenóza - spoločenstvo viacerých druhov
* monocenóza - spoločenstvo jedného druhu (napr. spoločenstvo trste)

## Referencie

Kategória:Ekológia
Spoločenstvo

**Spoločenstvo** alebo **komunita** môže byť:
* v sociológii: organizované zoskupenie ľudí alebo inštitúcií na základe spoločného presvedčenia/viery, pôvodu/etnicity/jazyka, spoločenského postavenia, spoločného fyzického priestoru alebo spoločných záujmov či potrieb (pri zdieľaní široko ponímaného sociálneho postavenia je synonymom slovo spoločnosť), v užšom zmysle len takéto zoskupenie, v ktorom členovia majú aj pocit spolunáležitosti resp. si cielene pomáhajú, teda pospolitosť (v tomto zmysle teda opak pojmu spoločnosť), pozri komunita (sociológia)
* v ekológii: cenóza (v oboch významoch)

**Komunita** môže byť:
* v sociológii: súhrn ľudí, ktorí obývajú určitý obmedzený priestor, kde vykonávajú každodenné činnosti (často tvoria samosprávnu jednotku), pozri komunita (každodenné zoskupenie)
* spoločne užívaná obecná pôda, spoločný majetok
* v cirkvi: katolícka mníšska rádová spoločnosť v jednom kláštore, konvent, pozri komunita (kláštor)

**Spoločenstvo** môže byť:
* spojenectvo, bytie spojencom
* zväzok, spolok, aliancia
* ľudstvo
* communio
* právne zastarano: záujmová svojpomocná organizácia, ktorej cieľom je podporovať svojich členov
* slovenský preklad anglického pojmu commonwealth v niektorých jeho významoch, prinajmenšom v týchto:
**postavenie Portorika a Severných Marián, pozri spoločenstvo (ostrovné územie USA)
**skrátene: Spoločenstvo národov
* zastarano: spoločenský život
* skrátene: Európske spoločenstvá
Ctibor Filčík

**Ctibor Filčík** (* 15. august 1920, Dolné Plachtince – † 21. november 1986, Bratislava) bol slovenský herec. Pochovaný je v obci Pôtor.

V mladosti prešiel mnohými zamestnaniami ako robotník, cestár, dozorca na colnom úrade v Bratislave ap. Aktívne sa zúčastnil SNP. V rozhlase ho objavil Andrej Bagar a ponúkol mu miesto v martinskom Slovenskom komornom divadle, kde pôsobil ako herec v rokoch 1944 – 1948. V roku 1948 sa vrátil do Bratislavy – dostal angažmán na Novej scéne, kde bol až do roku 1951. Od roku 1951 sa stal členom Činohry SND. V rokoch 1952 – 1956 bol externým pedagógom VŠMU. 

Pre jeho umelecký rast mal veľký význam aj blízky vzťah s režisérkou Magdou Husákovou-Lokvencovou. Spolupracoval aj s režisérom Jozefom Budským. Pozvoľna ho začali obsadzovať do úloh, ktoré ukazovali zložité charaktery, často vyvrheľov spoločnosti, zvláštnych až démonických osobností. Okrem divadla, televízie (napr. v hre *Prípad jasnovidca Hanussena*) a filmu bol Filčík skvelý aj v rozhlase. Nezabudnuteľný je jeho Osmijanko, ktorým uspával celé generácie detí. 

V roku 1963 dostal Cenu Československého rozhlasu. V roku 1967 dostal titul zaslúžilý umelec.

## Filmografia
 
* 1950: Kozie mlieko (*Peter Dvorčiak*)
* 1954: Drevená dedina (*Pán*)
* 1956: Čisté ruky (*Harman*)
* 1956: Previerka lásky (*hlavný inžinier Koloman Kertész*)
* 1957: Štyridsaťštyri (*kpt. Deutsch*)
* 1959: Kapitán Dabač (*gardista Slanec*)
* 1962 – 1963: **[[Jánošík I-II|Jánošík I – II]]** (*Hrajnoha*)
* 1963: Výhybka (*Mefisto*)
* 1965: Námestie svätej Alžbety (*Maxi*)
* 1966: Jeden deň pre starú paniu (*Juro*)
* 1967: Vreckári (*Arpád*)
* 1973: Skrytý prameň (*majster Pavol*)
* 1974: Do zbrane, kuruci! (*biskup*)
* 1975: Sebechlebskí hudci (*paša Hussein*)
* 1977: Bludička (*komisár Wernicke*)
* 1978: Poéma o svedomí (*Karol Šmidke*)
* 1981: Demokrati (*krajský hajtman*)
* 1983: Mŕtvi učia živých (*prednosta kliniky*)
* 1983: Putování Jana Amose (*Descartes*)

## Externé odkazy
* 
* 
* 
* Ctibor Filčík na FDb.cz
* Ctibor Filčík zatienil aj Laurencea Oliviera

Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Členovia Slovenského komorného divadla
Kategória:Členovia Činohry Slovenského národného divadla
Kategória:Nová scéna
Kategória:Česko-slovenskí zaslúžilí umelci
Kategória:Osobnosti z Dolných Plachtiniec
Močenie

[náhľad|Močiaci [muž do pisoára]]
**Močenie** alebo **urinácia** alebo **mikcia** je proces zbavovania sa moču z močového mechúra cez močovú trubicu von z tela. Proces močenia je obvykle ovládaný vôľou. Ak človek stráca nad močením kontrolu, označuje sa tento problém ako močová inkontinencia.

Moč sa tvorí zložitým procesom filtrácie a spätnej resorpcie v obličkových nefrónoch. Množstvo moču vylúčeného za 24 hodín je približne 15002000 ml v závislosti od príjmu tekutín. Množstvo moču vylúčeného za určitý časový úsek sa nazýva diuréza. Dospelý človek vylučuje moč 46 krát za 24 hodín.

## Faktory ovplyvňujúce mikciu
* Rast a vývojvylučovanie  moču sa počas života mení
* Psychosociálne faktoryfaktory, ktoré ovplyvňujú mikciu, napr. súkromie, vhodná poloha, dostatok času, zvuk tečúcej vody, návyky...
* Príjem tekutín a potravyzdravý organizmus je schopný udržať rovnováhu medzi množstvom prijatých a vylúčených tekutín. Ak sa zvýši množstvo prijatých tekutín, zvyšuje sa aj ich výdaj. Tiež potraviny s vysokým obsahom tekutín vedú ku zvýšenej tvorbe a vylučovaniu moča.
* Liekynapr. diuretiká zvyšujú tvorbu moču, tiež niektoré antihypertenzíva.
* Svalový tonusnapr. znížený svalový tonus môže narušiť kontrakciu svalov močového mechúra a znížiť kontrolu vonkajšieho zvierača
* Patologické stavytvorbu alebo vylučovanie moču môžu ovplyvniť napr. ochorenia obličiek, hypetrofia prostaty, diabetes insipidus, horúčkovité stavy atď.
* Chirurgické výkony a vyšetrovacie postupymôžu narušiť tvorbu a vylučovanie moču (zákroky v malej panve, cystoskopia...)

## Poruchy vylučovania moču
* Samovoľný odchod močuinkontinencia urinaepri úrazoch, chorobách, nádorových ochoreniach, vrodených anomáliách, neurologických poruchách...
* Neschopnosť vymočiť saretenciaje to vlastne zadržiavanie moču v močovom mechúri. Moč sa tvorí, ale pacient nie je schopný vymočiť sa a to ani vtedy, keď močový mechúr obsahuje nadmerné množstvo moču, napr. po pôrode, pri hypertrofii prostaty atď.
* Polakizúriačasté močenie malého množstva močumočový mechúr sa vyprázdňuje častejšie ako obvykle (diurézia nie je zväčšená). Napr. pri cystitíde, pri strese...
* Nyktúriaje zvýšená frekvencia močenia v noci
* Dyzúriaťažkosti, bolesti pri močení
* Strangúriapálenie, rezanie pri močení
* Urgentné močenieje silný pocit nutkania na močenie i pri malej náplni močového mechúra
* Frekventná mikciačasté močenie
* Enuresis nocturnanočné pomočovanie u starších detí

## Iné projekty

Kategória:Fyziológia
Jozef Branecký

* Jozef Branecký (politik) (9. marec 1878 – 17. október 1941) – politik a poslanec
* Jozef Branecký (spisovateľ) (31. marec 1882, Skalica – 14. november 1962) – učiteľ, kňaz, historik a spisovateľ

Branecký, Jozef
Ján Burjan

**Ján Burjan** (* 2. december 1886, Ružomberok – † 11. apríl 1945, Bratislava) bol slovenský architekt a politik šľachtického pôvodu, poslanec Revolučného národného zhromaždenia od 27. februára 1919 do 18. marca 1920.

Narodil sa  2. decembra 1886 lekárovi Jozefovi Burjanovi a jeho manželke Amálii rod. Blahovej.  

## Referncie

Kategória:Slovenskí architekti
Kategória:Slovenskí politici
Kategória:Signatári Martinskej deklarácie
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Osobnosti z Ružomberka
Veľký požiar Londýna

thumb|Londýn, pri pohľade z Bankside v Southwarku, počas Veľkého požiaru.

**Veľký požiar Londýna** je názov pre požiar, ktorý vznikol v nedeľu 2. septembra 1666 o jednej hodine po polnoci v pekárni na ulici Pudding Lane v južnej časti Londýna.

## Priebeh
Požiar podporovaný východným vetrom sa začal šíriť Londýnom a počiatočné snahy zabrániť jeho šíreniu zbúraním pásu domov ako požiarnej zábrany boli neorganizované. V utorok vietor začal poľavovať a v stredu požiar začal slabnúť. Vo štvrtok doobeda už bol skoro pod kontrolou, ale podvečer plamene znova vyšľahli pri Temple. Niektoré domy boli odstrelené, a tým sa oheň dostal pod kontrolu.

Požiar zničil asi 60% celého City of London vrátane pôvodnej Katedrály svätého Pavla, 87 kostolov, 44 sídiel cechov a budovu Royal Exchange. Podľa záznamov, straty na ľudských životoch boli prekvapivo malé, predpokladá sa, že ich bolo maximálne 16, avšak v tej dobe žilo v Londýne veľa žobrákov a chudobných, ktorí neboli oficiálne obyvateľmi mesta.

## Obnova
Počas niekoľkých dní boli architektmi Christopherom Wrenom, Johnom Evelynom a Robertom Hookom kráľovi predložené plány na obnovu mesta. Wren navrhoval vybudovať hlavné triedy v smere sever-juh a východ-západ, postaviť kostoly na izolovaných, významných miestach, sústrediť verejný život na novo postavené námestia, sústrediť najvýznamnejšie sídla cechov do jednej skupiny budov pripojených k Guildhall a postaviť krásne nábrežie na brehu rieky od Blackfriars až po Tower of London. Wren chcel vybudovať nový systém ulíc s odstupňovanou šírkou – 30, 60 a 90 stôp. Evelynove plány sa líšili od Wrenových tým, že navrhol spojiť ulicu St Dunstan's Street na východe až po Katedrálu svätého Pavla a tým, že nenavrhoval vybudovanie nábrežia. Obidva plány neboli využité a prestavba zachovala pôvodný systém ulíc, väčšina ktorého sa dochovala až do dnešnej doby.

## Iné projekty

Kategória:Požiare v Anglicku
Kategória:Dejiny Londýna
Kategória:1666
Spoločnosť

**Spoločnosť** môže byť:
* v humanitných vedách a podobne: rôzne definície, pozri spoločnosť (sociológia)
* ľudstvo
* dobrovoľné (organizované) združenie osôb na dosiahnutie spoločného cieľa (táto definícia sa prelína sa s definíciou societas iuris civilis)
* v práve:
** skrátene: obchodná spoločnosť, pozri obchodná spoločnosť (právo)
** staršie resp. pre zahraničné právne systémy: zároveň skrátené označenie pre pojem rímskeho a kontinentálnoeurópskeho práva "societas iuris civilis" (spoločnosť občianskeho práva/spoločnosť podľa občianskeho práva), špecificky napr.:
*** na Slovensku a v Česku: "združenie" podľa § 829 a nasl. Obč. zák., pozri združenie (§ 829 Občianskeho zákonníka)
*** v Nemecku a Rakúsku: Gesellschaft des bürgerlichen Rechts
*** vo Francúzku: société civile
*** v Taliansku: società semplice
** v rímskom práve aj: societas
** voľné označenie zahraničných subjektov (zo vzdialenejších právnych systémov), ktoré majú v názve ekvivalent slova spoločnosť (väčšinou sú to de facto obchodné spoločnosti), napr. angl. company, corporation, fr. société, tal. societa atď.
** v práve štátu: všetci občania a nimi (nie štátom) založené právnické osoby, teda opak štátu (ako inštitúcie), pozri spoločnosť (občania)
* v cirkvi: názov viacerých kláštorných kongregácií katolíckej cirkvi (napr. Spoločnosť božského slova), pozri spoločnosť (kláštorná kongregácia)
* viac ľudí pohromade dočasne na jednom mieste, napr. spoločenskom podujatí, na zábave
* spoločenský styk
* vyššie spoločenské kruhy
* prítomnosť niekoho, spoločný výskyt s niekým
* zastarano: vlastnosť byť spoločný
* v slovenských dejinách skrátene Spoločnosť česko-slovanská alebo Slovenská spoločnosť

## Pozri aj
* náboženská spoločnosť
* literárna spoločnosť
* učená spoločnosť
* spoločenstvo
Spoločnosť (sociológia)

**Spoločnosť** je skupina jedincov definovaná v spoločenských vedách rôzne, napr.:
* celok spoločenských javov, výsledok vzájomného pôsobenia ľudí (v určitom priestorovom, kultúrnom, sociálnom a historickom kontexte) alebo súhrn vzťahov medzi ľuďmi
* skupina ľudí tvoriaca polouzavretý alebo polootvorený spoločenský systém, v ktorej väčšina vzťahov je v rámci skupiny
* sieť vzťahov medzi spoločenskými entitami
* vzájomne závislá komunita (vzájomné závislé spoločenstvo)
* podľa Toenniesa: opak komunity (spoločenstva), teda sociálna skupina udržiavaná tým, že je dôležitá pre individuálne ciele svojich členov
* vyhranená skupina ľudí v rozsahu medzi rodinou a štátom
* ľudstvo (ako celok)
* štát (najmä ako súhrn spoločenských javov v rozsahu územia štátu)
* usporiadané spoločenstvo ľudí, ktorí obývajú určité územie, sú spojení výmenou a spoluprácou a riadení svojimi vlastnými inštitúciami
* určitá forma alebo systém spoločenských vzťahov
* podľa Niklasa Luhmanna: všetky pre seba vzájomne komunikatívne prístupné udalosti
* v marxizme:
** určité štádium vývoja ľudských dejín (spoločensko-ekonomická formácia alebo individuálna jednotka historického vývoja)
** najzložitejšia sociálna forma pohybu hmoty resp. tá časť materiálneho svete, ktorá sa oddelila od prírody a je prírodou podmienená
** súhrn vzťahov medzi ľuďmi
Človek vytvára počas svojho života rôzne zoskupenia, je členom viacerých spoločenských skupín.
Podľa J. Le Goffa sa spoločnosť vyjadruje a žije len tým, že uvoľňuje miesto spodobovaniu, obrazom,
výtvorom, obrazotvornosti.

## Referencie

## Iné projekty

Kategória:Sociológia
Extragalaktická astronómia

**Extragalaktická astronómia** je odbor astronómie, ktorý sa zaoberá objektami mimo Galaxie, teda objektami, ktoré nie sú predmetom skúmania galaktickej astronómie.


Kategória:Astronómia
Ľubomír Javorský

MUDr. **Ľubomír Javorský** (* 23. september 1949, Veľký Šariš – † 7. november 2005, Košice) bol slovenský lekár a politik. Vo vláde v rokoch 1994 až 1998 bol ministrom zdravotníctva.

## Život
Ľubomír Javorsky bol ženatý a mal tri deti.

* 1968 - 1974 - štúdium na Lekárskej fakulte Univerzity Pavla Jozefa Šafárika v Košiciach 
* 1974 - 1979 - zubný lekár, OÚNZ Stará Ľubovňa
* 1979 - 1992 - zubný lekár, OÚNZ Prešov 
* 1992 - 1994 - riaditeľ Nemocnice s poliklinikou v Prešove
* po roku 1998 - stomatochirurg a primár v prešovskej nemocnici, súkromná prax, jediný spoločník v spoločnosti Mineral - Slovakia, s. r. o., Prešov, prevádzkoval neštátne zdravotnícke zariadenie Oáza v Prešove

Ľubomír Javorský zomrel v nemocnici v Košiciach krátko potom, ako ho tam priviezli so strelným zranením hlavy.

## Politická činnosť
* 1992 - poslanec Federálneho zhromaždenia ČSFR
* 1994 - zvolený za poslanca Národnej rady SR za Hnutie za demokratické Slovensko
* 13. december 1994 - 30. október 1998 - minister zdravotníctva Slovenska

## Referencie

Kategória:Slovenskí politici
Kategória:Ministri zdravotníctva Slovenskej republiky
Kategória:Politici ĽS-HZDS
Kategória:Poslanci česko-slovenského Federálneho zhromaždenia
Kategória:Poslanci NR SR (1994 – 1998)
Kategória:Osobnosti z Veľkého Šariša
Kategória:Riaditelia nemocníc na Slovensku
Kategória:Obete samovrážd
Kategória:Absolventi Lekárskej fakulty Univerzity Pavla Jozefa Šafárika v Košiciach
Ďaleký východ

**Ďaleký východ** môže byť:
*časť Ázie, pozri Ďaleký východ (Ázia)
*ruská časť Ďalekého východu Ázie, zároveň federálny okruh a zároveň ekonomický rajón Ruska, pozri Ruský Ďaleký východ, Ďaleký východ (ekonomický rajón) a Ďalekovýchodný federálny okruh
*štát na ruskom Ďalekom východe v rokoch 1920 – 1922, pozri Ďalekovýchodná republika
Galaktická astronómia

**Galaktická astronómia** sa zaoberá štúdiom Galaxie a jej zložením. Na rozdiel od extragalaktickej astronómie, galaktická astronómia študuje len našu galaxiu.


Kategória:Astronómia
Böhmischer Prater

thumb|right|Ringelspiel „Raupe“

**Böhmischer Prater** (doslova *Český Prater*) je malý zábavný park na okraji Viedne, susediaci s rekreačnou oblasťou Laaer Berg – obľúbeného cieľa rodinných výletov.

Pohostinské zariadenia a kolotoče (niektoré aj 100 rokov staré) sa približne v pomere 1:1 nachádajú pozdĺž pešej zóny. Názov je odvodený od známeho a podstatne väčšieho viedenského Pratru. Český Prater sa nachádza na okraji lesa Laaer vo viedenskej mestskej časti Favoriten.

## História
Zábavný park vznikol v 2. polovici 19. storočia. V tom čase zo závodnej reštaurácie pre stavebných robotníkov vzniká výletný hostinec. Postupne vznikali ďaľsie pohostinské zariadenia ktorých majitelia, rovnako ako stavební robotníci, boli prevažne Česi. Rastúci počet reštaurácii začal priťahovať aj ďalšie atrakcie a návštevníkov, najmä z menej majetných vrstiev (v tom čase bol viedenský Prater (Volksprater) stále luxusným miestom pre vyššie vrstvy).

Park bol 11. decembra 1944 prakticky úplne zničený pri bombardovaní Viedne. Svoju dnešnú podobu získal rekonštrukciou po 2. svetovej vojne.

## Iné projekty

## Externé odkazy
* Böhmischer Prater – Familienausflugsziel mit Geschichte 

Kategória:Zábavné parky v Rakúsku
Kategória:Kultúra vo Viedni
Doktor práv

**Doktor práv** alebo neoficiálne **doktor obojakého práva**, skratka **JUDr.** (z ), je akademický titul druhého stupňa udelovaný absolventom právnických alebo policajných fakúlt po vykonaní rigoróznej skúšky. Absolventi policajných fakúlt nemôžu vykonávať akékoľvek právnické profesie.

Pod obojakým právom sa myslí právo súkromné a verejné. V minulosti pojem obojaké predstavoval právo svetské (občianske) a právo cirkevné (kanonické).

Ako starší význam skratky sa uvádza titul *iuris universae doctor*.

V (najmä anglofónnom) zahraničí sa používajú obdoby tohto titulu: ***Juris Doctor*** (skratky ***J.D.***, ***JD***), ***Doctor of Law***, ***Doctor of Jurisprudence*** (skratky *J.D.*, *JD*, ***D.Jur.***, ***DJur***).

Kategória:Vysokoškolské tituly
Entalpia

**Entalpia** **(H)** je veličina, ktorou sa vyjadruje obsah energie látok zúčastnených na reakcii prebiehajúcej za nezmeneného tlaku. 

Tepelný efekt chemickej reakcie pri stálom tlaku sa rovná zmene entalpie (∆H), čiže rozdielu entalpií produktov a entalpií východiskových látok. V termochemických rovniciach vyjadrujeme ňou reakčné teplo (v J.mol-1, častejšie v kJ.mol-1).

Entalpia spolu s vnútornou energiou sú tzv. stavové funkcie, sú to veličiny, pri ktorých nemôžeme určiť ich hodnotu, ale iba ich zmenu.

Je to extenzívna stavová veličina. Závisí od počiatočného a konečného stavu. Ide o súčet vnútornej energie a vonkajšej mechanickej práce.
Ak je výsledná entalpia kladná, ide o endotermickú reakciu. Ak je záporná, ide o exotermickú reakciu.

## Špecifická entalpia
V technickej praxi je vhodné uvažovať jednotky vztiahnuté na 1 kg pracovnej látky. Preto sa používa špecifická entalpia, ktorá so označuje ako **h** ale aj ako **i**. Jednotku má  J.kg-1.
:  h = i = \frac{H}{m}
kde
* *H* — je entalpia skúmanej látky (J)
* *m* — je hmotnosť skúmanej látky (kg)


Kategória:Fyzikálna chémia
Kategória:Fyzikálne veličiny
Ralph Benatzky

**Ralph Benatzky** (* 5. jún 1884, Moravské Budějovice – † 17. október 1957, Zürich), pôvodným menom **Rudolf Josef František Benatzky** bol česko-rakúsky operetný skladateľ.

Jeho otec bol učiteľ v miestnej nemeckej škole, matka bola dcéra českého vinára z okolia Mělníka. (Okolo dátumu jeho narodenia existujú isté nejasnosti, niekedy sa uvádza aj rok 1887).
V roku 1890 sa rodina presťahovala vo Viedne. Ralph Benatzky študoval na univerzite v Prahe a Mníchove filozofiu. Hudbu vyštudoval vo Viedni. Hudobne začal pôsobiť najprv ako dirigent v malom divadle v Mníchove, potom pôsobil v kabarete v Norimbergu a napokon sa vrátil do Viedne na miesto riaditeľa kabaretu Ridemaus.

Zložil viaceré populárne piesne, najznámejšia z nich je *Ich muss einmal wieder in Grinzing sein*. Jeho divadelná kariéra sa začala ešte v Nemecku, kde zložil  jednoaktovku *Der Waltzer von heute nacht*. So svojimi prvými operetnými dielami, ako napr. *Der lachende, Dreibund* (1913), *Anno 14* (1914) alebo *Liebe im Schnee* (1916) nemal veľký úspech. Po prvej svetovej vojne sa presťahoval do Berlína, kde pokračoval v písaní operiet. Jeho najúspešnejšou operetou je *U bieleho koníčka* (*Im weissen Rössl*), ktorú napísal v roku 1930. Po nej napísal ešte veľa ďalších operiet, piesní a malých revuálnych diel

Benatzkého tvorba sa vyznačuje istými novými prvkami, ktoré mali vplyv na vznik muzikálu. V roku 1933 opustil Nemecko. Istý čas žil vo Viedni, Paríži a USA (v Hollywoode). Posledné roky života strávil vo Švajčiarsku, zomrel v Zürichu, ale pochovali ho v&nbsp;St.&nbsp;Wolfgang am Wolfgangsee, kde sa odohrával dej jeho najslávnejšej operety.

## Zoznam Benatzkého operiet
* *Laridon* (1911)
* *Cherchez la femme* (1911)
* *Der lachende Dreibund* (1913)
* *Anno 14* (1914)
* *Liebe im Schnee* (1916)
* *Die tanzende Maske* (1918)
* *Die Verliebten* (1919)
* *Apachen* (1920)
* *Ein Märchen aus Florenz* (1923)
* *Casanova* (1928)
* *Die drei Musketiere* (1929)
* *Im weissen Rössl* (1930)
* *Meine Schwester und Ich* (1930)
* *Zur goldenen Liebe* (1931)
* *Zirkus Aimée* (1932)
* *Büxl* (1932)
* *Reichste Mann der Welt* (1935)
* *Der König mit dem Regenschirm* (1935)
* *Axel an der Himmelstür* (1936)
* *Majetät – Privat* (1937)
* *Herzen im Schnee* (1937)
* *Der Silberhof* (1941)

## Externé odkazy
* Oficiálne stránky

Kategória:Narodenia v 1884
Kategória:Úmrtia v 1857
Kategória:Opereta
Kategória:Operetní skladatelia
Kategória:Rakúski hudobní skladatelia
Viliam Záborský (herec)

**Viliam Záborský** (* 9. október 1920, Vráble – † 5. február 1982, Praha) bol slovenský herec, pedagóg a recitátor.

## Životopis
V roku 1938 ako študent bratislavského gymnázia získal 2. cenu v celoštátnej recitačnej súťaži. Po maturite v roku 1940 študoval na Filozofickej fakulte bratislavskej Univerzity Komenského a súčasne na Hudobnej a dramatickej akadémii. Od roku 1940 bol členom Činohry SND. Výrazným spôsobom sa podieľal na vytváraní profilu prvej slovenskej divadelnej scény. Bol tiež vynikajúci recitátor - jeden zo zakladateľov slovenského recitačného umenia. Recitoval na mnohých festivaloch (Hviezdoslavov Kubín, Neumannove Poděbrady), v rozhlase i televízii. V televíznych inscenáciách vytvoril veľké postavy napr. v Hviezdoslavovej *Hájnikovej žene* (1971). 

Významná je aj jeho pedagogická činnosť - v rokoch 1944-1950 učil na bratislavskom konzervatóriu, od roku 1950 na Vysokej škole múzických umení V rokoch 1952-1953 bol vedúcim katedry herectva. V roku 1963 získal akademický titul docenta a v roku 1969 titul profesor. Od roku 1966 do roku 1972 bol dekanom Činohernej a bábkarskej fakulty VŠMU. V slovenskom filme nedostal väčšiu príležitosť. 

Systematicky sa venoval umeleckej reči a jej výskumu. Je autorom vysokoškolskej učebnice *Výslovnosť a prednes*.

V roku 1966 dostal titul zaslúžilý umelec a v roku 1973 titul národný umelec.Ako prvý dostal slovo na zraze Anti-charty.

## Filmografia
* 1948: *Bílá tma* ("Pedant")
* 1948: *[[Vlčie diery]]* (partizán François)
* 1949: *[[Katka (film z roku 1949)|Katka]]* (referent osobného oddelenia Jožko)
* 1950: *[[Priehrada (film)|Priehrada]]* (farár)
* 1952: *Mladé srdcia* (ing. Barčík)
* 1953: *[[Pole neorané]]* (Magát)
* 1955: *[[Štvorylka (film)|Štvorylka]]* (Lálik)
* 1955: *Žena z Vrchov* (Ondrej Kedro)
* 1956: *[[Čisté ruky]]* (Molčan)
* 1957: *[[Posledná bosorka]]* (richtár)
* 1957: *[[Štyridsaťštyri]]* (Jančiarik)
* 1959: *[[Dom na rázcestí]]* (Karol Kortan)
* 1959: *[[Muž, ktorý sa nevrátil]]* (Malatinský)
* 1960: *[[Prerušená pieseň]]* (nemecký major)
* 1962-1963: *[[Jánošík I-II]]* (dráb Zubor)
* 1963: *Ivanov* (Borkin)
* 1965: *[[Smrť prichádza v daždi]]* (Fojtík)
* 1967: *[[Rok na dedine]]* (M. Chvojka)
* 1977: *[[Advokátka (film)|Advokátka]]* (dr. Grznár)
* 1977: *[[Bludička (film)|Bludička]]* (staviteľ Zumbach)

Kategória:Slovenskí pedagógovia
Kategória:Slovenskí divadelní herci
Kategória:Slovenskí filmoví herci
Kategória:Slovenskí autori náučnej literatúry
Kategória:Česko-slovenskí národní umelci
Kategória:Česko-slovenskí zaslúžilí umelci
Kategória:Osobnosti z Vrábeľ
Prater

**Prater** môže byť:
* ľudový park vo Viedni, pozri Prater (park)
* zábavný park vo Viedni, pozri Prater
* iný zábavný park vo Viedni, pozri Böhmischer Prater
Americká okupačná zóna Nemecka

náhľad|Americká okupačná zóna a americký sektor Berlína

**Americká [[okupačná zóna]] Nemecka** bola jedným zo štyroch okupačných útvarov, v júli 1945 víťaznými spojencami zriadených v povojnovom Nemecku. Rozkladala sa na území modernej spolkovej krajiny Hesenska, Brém, takmer celého Bavorska a severnej časti Bádenska-Württemberska. Na severe a severozápade susedila s Britskou okupačnou zónou Nemecka, na západe a juhozápade s Francúzskou okupačnou zónou Nemecka, na severe a severovýchode so Sovietskou okupačnou zónou Nemecka, na juhu so Švajčiarskom a Rakúskom, na juhovýchode s Rakúskom, a na severovýchode s Česko-Slovenskom.

Na území tejto zóny vytvorila americká vojenská vláda v roku 1945 nasledujúce autonomné správne jednotky (krajiny):
:Bavorsko (28. mája 1945), Württembersko-Bádensko (19. septembra 1945), Hesensko (19. septembra 1945; 19. septembra 1945 - 17. decembra 1946 *Veľké Hesensko*) a Brémy (6. júna 1945)
ktoré sa 23. mája 1949 stali spolkovými krajinami SRN.

V roku 1952 sa spojilo Württembersko-Bádensko s francúzsky okupovanými krajinami Bádenskom a Württemberskom-Hohenzollernskom, a vytvorili krajinu Bádensko-Württembersko.

## Iné projekty

## Externé odkazy
* Mapa okupačných zón
* Mapa krajín

Kategória:Dejiny Nemecka
Kategória:Okupačné zóny
Okupačná zóna

thumb|Štyri okupačné zóny po druhej svetovej vojne
Ako **okupačné zóny** sú v medzinárodnom práve označované územia jedného štátu, okupované vojskom cudzieho štátu, ktoré má právo zvrchovanosti. Nie je to pritom akékoľvek okupované či anektované územie, ale územie obsadené nepriateľom (či jeho časti) v dôsledku vojny, ktoré bolo právne uznané medzinárodnými zmluvami. 

Po ***prvej svetovej*** vojne muselo podľa Versaillskej zmluvy napríklad Nemecko odstúpiť Francúzsku Porýnie a Sársko (1919 – 1930).

V užšom zmysle slova sa pod týmto pojmom chápe najmä územie Nemecka (1945 – 1949) a Rakúska (1945 – 1955), ktoré boli po druhej svetovej vojne obsadené vojskami štyroch víťazných veľmocí.

## Pozri aj
* Okupačné zóny Nemecka – s odkazmi na jednotlivé okupačné zóny
* Okupačné zóny Rakúska

Kategória:Medzinárodné právo
Kategória:Okupačné zóny
Britská okupačná zóna Nemecka

náhľad|Britská okupačná zóna a britský sektor Berlína
**Britská [[okupačná zóna]] Nemecka** bola jedným zo štyroch okupačných útvarov, ktoré v júli 1945 zriadili v povojnovom Nemecku víťazní spojenci.

V rámci tejto zóny vytvorila britská vojenská vláda v rokoch 1945 a 1946 nasledujúce správne jednotky (*krajiny*):
* Dolné Sasko
* Severné Porýnie-Vestfálsko
* Šlezvicko-Holštajnsko 
* Hamburg
ktoré sa 23. mája 1949 stali spolkovými krajinami SRN.

## Externé odkazy
* Mapa okupačných zón
* Mapa krajín

Kategória:Dejiny Nemecka
Kategória:Okupačné zóny
Francúzska okupačná zóna Nemecka

náhľad|Francúzska okupačná zóna a francúzsky sektor Berlína

**Francúzska [[okupačná zóna]] Nemecka** bola jedným zo štyroch okupačných útvarov, ktoré boli v júli 1945 zriadené víťaznými spojencami v povojnovom Nemecku.

Z tejto zóny vytvorila francúzska vojenská vláda v rokoch 1945 a 1946 správne jednotky na území nemeckých krajín:
* Porýnie-Falcko
* Bádensko
* Württembersko-Hohenzollernsko
ktoré sa 23. mája 1949 stali časťami SRN.

V roku 1952 sa spojili Bádensko a Württembersko-Hohenzollernsko s američanmi okupovaným Württemberskom-Bádenskom a vytvorili krajinu Bádensko-Württembersko.

Sársko, formálne neokupované, s autonómnym statusom, sa ku Spolkovej republike pripojilo až v roku 1957, krok bol schválený v ľudovom referende v roku 1955.

## Externé odkazy
* Mapa okupačných zón
* Mapa krajín

Kategória:Dejiny Nemecka
Kategória:Okupačné zóny
IEC 60027-2

V decembri roku 1998 organizácia **International Electrotechnical Commission** (IEC), popredná svetová organizácia pre celosvetovú štandardizáciu v elektrotechnike (a technológii), schválila medzinárodné názvy pre symboly prefixov násobných jednotiek pre binárnu oblasť.

**Prefixy sú nasledovné:**

*Príklad :* &nbsp; 300 GB &nbsp; ≅ &nbsp; 279,397 GiB &nbsp; ( = 0x117,6592E GiB = 0x45D96,4B8 MiB = 0x1176592E KiB = 0x45D964B800 bajtov).

Do roku 2005 táto konvencia stále nezískala široké použitie, hoci používanie rastie. Je silne podporované mnohými štandardizačnými telesami vrátane IEEE and CIPM.

## Pozri aj
*Binárny prefix 
*Bajt 

## Zdroje

* http://www.ElectroPedia.org/iev/iev.nsf/display?openform&ievref=112-01-27
* http://Physics.NIST.gov/cuu/Units/binary.html

Kategória:IEC štandardy
Soľ nad zlato (film)

***Soľ nad zlato*** (, , ) je koprodukčná slovensko-nemecká-talianská filmová rozprávka na motívy slovenskej ľudovej rozprávky.

Rozprávka o sile ľudskej lásky. Najmladšia z troch kráľovských dcér musí otca presvedčiť o tom, že svojho otca má naozaj veľmi rada.

* Architekt: Juraj Červík
* Návrhy kostýmov: Theodor Pištěk
* Strih: Maximilián Remeň
* Vedúci výroby: Štefan Gašparík
* Exteriéry: Praha, Brno, Rožňava, Súľov, Vývrať, Lednice, Domica, Křivoklát, Pernštejn, Červený Kameň, Demänovská ľadová jaskyňa, Lakšárska Nová Ves
* Premiéra: 27. február 1983

Kategória:Česko-slovenské filmy
Kategória:Slovenské filmové rozprávky
Kategória:Nemecké filmy
Kategória:Filmy podľa názvu
Kategória:Filmy z 1982
Kategória:Božena Němcová
Okupačné zóny Nemecka

Po skončení druhej svetovej vojny bolo územie Nemecka (bez území, ktoré pripadli Poľsku) rozdelené do štyroch častí, takzvaných okupačných zón, spravovaných USA, Veľkou Britániou, Sovietskym zväzom a Francúzskom. Toto rozdelenie bolo zmluvne potvrdené Konferenciou štyroch mocností v Londýne (26. júna – 8. augusta 1945).

Na týchto územiach vznikli v jednotlivých zónach nasledujúce správne jednotky, odpovedajúce viac menej historickým krajinám a pruským provinciám:
* ***[[Americká okupačná zóna Nemecka|americká zóna]]*** : Bavorsko, Bádensko-Württembersko, Hesensko, Brémy
* ***[[Britská okupačná zóna Nemecka|britská zóna]]*** : Dolné Sasko, Severné Porýnie-Vestfálsko, Šlezvicko-Holštajnsko, Hamburg
* ***[[Francúzska okupačná zóna Nemecka|francúzska zóna]]*** : Porýnie-Falcko, Bádensko, Württembersko-Hohenzollernsko (Sársko nebolo formálne okupované, malo zvláštny autonomný status)
* ***[[Sovietska okupačná zóna Nemecka|sovietska zóna]]*** : Meklenbursko-Predpomoransko, Brandenbursko, Sasko, Sasko-Anhaltsko, Durínsko

## Bizónia a trizónia
Vzrastajúce nezhody medzi veľmocami o budúcnosti Nemecka viedli roku 1947 k vytvoreniu takzvanej bizónie (dvojzóna, *Bizone*), teda k združeniu ***americkej*** a ***britskej*** okupačnej zóny. Príslušnú zmluvu podpísali 2. decembra 1946 v New Yorku britský minister zahraničia Ernest Bevin a jeho americký kolega James F. Byrnes, do platnosti vstúpila 1. januára 1947. 

Jedným z hlavných cieľov bolo vytvorenie predpokladov pre hospodársku obnovu vojnou zničeného Nemecka. Za týmto účelom bola 5. až 11. septembra 1946 vytvorená Hospodárska rada (*Wirtschaftsrat*) so sídlom v Mindenu a 10. júna 1947 Správa zjednoteného hospodárskeho územia (*Verwaltung des Vereinigten Wirtschaftsgebiets*) so sídlom vo Frankfurte nad Mohanom. 

K tomuto územiu sa 8. apríla 1949 pridružilo aj ***Francúzsko***, čím došlo k vytvoreniu takzvanej trizónie (trojzóna, *Trizone*) – s výnimkou Sárska, ktoré sa ku Spolkovej republike Nemecko pripojilo až 1. januára 1957 (po referende v roku 1955). 

Trizónia sa stala 23. mája 1949 základom novo vzniknutej Spolkovej republiky Nemecko, zo Sovietskej okupačnej zóny vznikla 7. októbra 1949 Nemecká Demokratická Republika. 

## Berlín
: *Pozri tiež podrobnejšie články [[Štvormocenský status]] a [[Berlín – rozdelené mesto]]*
Berlín, hlavné mesto porazeného Nemecka, ležiaci úplne v sovietskej okupačnej zóne, bol z tohto členenia vyňatý. Mesto bolo rozdelené do štyroch ***sektorov***, ktoré mali byť spravované ako celok spoločnou takzvanou Komandatúrou. 

Tento stav trval v dôsledku vzrastajúceho napätia medzi mocnosťami len krátky čas, 1. júla 1948 sa zástupcovia Sovietskeho zväzu z práce Komandatúry stiahli. Roku 1948/1949 situácia eskalovala a v dôsledku Berlínskej blokády došlo k faktickému politickému rozdeleniu Berlína. 

## Pozri aj
* Okupačné zóny Rakúska
* Americká, britská, francúzska a sovietska okupačná zóna Nemecka
* Dejiny Nemecka
* Jaltská konferencia

Kategória:Dejiny Nemecka
Kategória:Okupačné zóny
T-15 (reaktor)

**T-15** je ruský fúzny výskumný reaktor založený na (Rusmi objavenom) tokamak návrhu. Bol to prvý reaktor, ktorý na riadenie plazmy používal supravodivé magnety.

Reaktor T-15 dosiahol svoju prvú plazmu v roku 1988. Od 1996 do 1998 bola na ňom urobená séria vylepšení. Výskum sa sústreďoval hlavne na podporu návrhu pre reaktor ITER, ktorý taktiež bude používať supravodivé magnety.

Od januáru 2005 sú, z dôvodu nedostatku financií, experimenty pozastavené.

## Externé odkazy
* Kurchatov Institute T-15 

Kategória:Fúzne reaktory
Sovietska okupačná zóna Nemecka

**Sovietska [[okupačná zóna]] Nemecka** (; ) – s rozlohou 107 765 km², spravovaná Sovietskym zväzom – bola jedným zo štyroch okupačných útvarov, ktoré zriadili spojenci v máji 1945 na základe výsledkov rokovania Jaltskej konferencie na území dnešných nemeckých spolkových krajín:
* Brandenburska
* Durínska
* Meklenburska-Predpomoranska
* Saska
* Saska-Anhaltska
* malá časť Dolného Saska (moderná obec Amt Neuhaus)
Na západe a severozápade susedila s britskou okupačnou zónou Nemecka, na juhozápade a juhu s americkou okupačnou zónou Nemecka, na juhovýchode s Česko-Slovenskom na východe s Poľskom, na severe s Baltským morom; vnútri sa ešte nachádzalo územie Berlína (respektíve Západný Berlín a Východný Berlín), ktoré súčasťou tejto zóny nebolo. 

Sovietska vojenská vláda vo svojej okupačnej zóne vytvorila správne jednotky (krajiny) na území historických krajín a pruských provincií:
* Brandenbursko (od 21. júla 1947; 20. decembra 1946 - 20. júla 1947 *provincie*)
* Durínsko (od 16. júla 1945)
* Meklenbursko (od 9. júla 1945)
* Sasko (od 4. júla 1945)
* Sasko-Anhaltsko (od 21. júla 1947; 23. júla 1945 - 20. júla 1947 *provincie*).

7. októbra 1949 je na území sovietskej okupačnej zóny Nemecka a Východného Berlína vyhlásená Nemecká demokratická republika (NDR), pričom až do 22. júla 1952 to bola federácia šiestich krajín (5 vyššie uvedených krajín; šiestou krajinou bol Berlín, hlavné mesto NDR - Berlin, Hauptstadt der DDR). 23. júla 1952 boli krajiny zrušené a NDR sa stáva centralistickým štátom, jedným zo satelitov ZSSR.

## Externé odkazy
* Mapa okupačných zón
* Mapa krajín

Kategória:Dejiny Nemecka
Kategória:Okupačné zóny
Brachium

**Brachium** alebo Sigma Librae (σ Librae/σ Lib) je hviezda v súhvezdí Váhy.

Kategória:Súhvezdie Váhy
Kategória:Bayerove objekty
Kategória:Červené obry